b'\n_START_ARTICLE_\nDeadline (TV-serie)\n_START_PARAGRAPH_\nDeadline er en norsk TV-serie for barn og ungdom som ble sendt som en del av ungdomsprogrammet Midt i sm\xc3\xb8r\xc3\xb8yet p\xc3\xa5 NRK h\xc3\xb8sten 1988._NEWLINE_Manuset er skrevet av \xc3\xa5tte skolebarn fra forskjellige steder i landet etter at de vant en konkurranse der en skulle skrive og sende inn forslag til en TV-serie. Regien er ved Hermann Gran._NEWLINE_Serien best\xc3\xa5r av fem episoder og hadde premiere 19. november 1988.\n_START_SECTION_\nHandling\n_START_PARAGRAPH_\nSkoleelevene Sindre, Charlotte, Halvor og Kaja skal ha arbeidsuke og blir utplasserte i en norsk boulevardavis. Det blir en travel arbeidsuke der ungdommene m\xc3\xa5 l\xc3\xa6re \xc3\xa5 tilpasse seg det hektiske livet i en avisredaksjon der alt skal klaffe innen deadline. De sliter litt med \xc3\xa5 finne seg til rette og syns dessuten at enkelte av de eldre journalistene blir s\xc3\xa6re n\xc3\xa5r de skal ha med ungdom \xc3\xa5 gj\xc3\xb8re.'